बॉलीवुड स्टाइल में डांस कर रहे थे जैकी चैन तो हंसी को रोक नहीं पाई ये एक्ट्रेस और फिर...देखें Video  
जैकी चैन ने किया बॉलीवुड स्टाइल में डांस
एक्ट्रेस मल्लिक शेरावत ने पोस्ट किया वीडियो
'द मिथ' की शूटिंग के दौरान का है वीडियो
इंटरनेशनल सुपरस्टार और मार्शल आर्ट के माहिर जैकी चैन (Jackie Chan) हर बार अपने स्टंट से लोगों को चौंका देते हैं. लेकिन हाल ही में जैकी चैन (Jackie Chan) का एक वीडियो सोशल मीडिया पर खूब वायरल हो रहा है. इस वीडियो में जैकी चैन (Jackie Chan) कोई स्टंट नहीं बल्कि बॉलीवुड स्टाइल में डांस करते नजर आ रहे हैं. जैकी चैन की इस डांस परफॉर्मेंस को देख बॉलीवुड की एक्ट्रेस मल्लिका शेरावत (Mallika Sehrawat) हंसी से लोटपोट होती नजर आ रही हैं. सोशल मीडिया पर जैकी चैन (Jackie Chan) का ये पुराना वीडियो एक्ट्रेस मल्लिका शेरावत ने अपने इंस्टाग्राम एकाउंट से शेयर किया है. इस वीडियो को देख फैन्स भी खूब रिएक्शन दे रहे हैं.
When I was filming the movie TheMyth wt @jackiechan, he tried his best at Bollywood dancing:) #tbt #jackiechan #themyth #bts #china#film #movies #cinema #legend
A post shared by  Mallika Sherawat (@mallikasherawat) on Aug 7, 2019 at 9:50pm PDT
बॉलीवुड एक्ट्रेस मल्लिका शेरावत (Mallika Sehrawat) ने जैकी चैन (Jackie Chan) के इस फनी वीडियो को फैन्स के साथ शेयर करते हुए लिखा, 'जब में 'द मिथ (The Myth)' फिल्म की शूटिंग कर रही थी, जैकी चैन (Jackie Chan) के साथ. उन्होंने बॉलीवुड स्टाइल में डांस करने  की पूरी कोशिश की.' जैकी चैन के वायरल हो रहे इस वीडियो पर फैन्स उनकी तारीफों के पुल बांध रहे हैं. 

अपने मजाकिया अंदाज के लिए पहचाने जाने वाले एक्टर जैकी चैन (Jackie Chan) इस वीडियो में मल्लिका शेरावत को हंसाते नजर आ रहे हैं. इंटरनेशनल सुपरस्टार जैकी चैन ने हॉलीवुड की फिल्मों में भी काम किया है. जैकी चैन ने 'द फॉर्बिडन किंगडम' और 'द स्पाई नेक्स्ट डोर' में अपनी बेहतरीन अदाकारी से सबका दिल जीता है.